Saitou

Yamaguchi Hiroaki (báty)

Yamaguchi Katsu (nővér)

A Shinsengumi harmadik osztagának kapitánya, a Shinsengumi Al-Parancsnokának asszisztense, az Iaijutsu stílus nagy mestere, aki retteg a nőktől: Saitou Hajime.

## Megjelenés

### Külső

Bőre világos, kissé sápadt. Méreteit tekintve 173 centiméter magas és 61 kilogrammot nyom. Haja és frufruja hosszú, indigó (lila) színű amit oldalt, laza lófarokban hord vagy háta mögött összekötve, ez ruhaviseletétől függ. Szeme színe óceán kék (sötétkék) amit frufruja folyton folyvást takar, tekintete komoly, magabiztosságot tükröző és hűvös ám ez a hűvösség sokszor tűnhet inkább szomorúságnak.

* Amit kevesen tudnak róla: hogy Balkezes. Ennek ellenére remek kardforgató vált belőle.

### Öltözet

* Általános viselete egy fekete harci stílusú kimono, amit egy egyszerű fehér övvel köt meg. Nyakában télen-nyáron fehér, hosszú sálat hord. Őrjáratozásokkor a Shinsengumi hivatalos köpenyét is magán viseli.
* Rendelkezik egyenruhával ami egy nyugati stílusú ruha. Fehér ing, fehér nyaksállal, ezen fekete mellény. Nadrágja és hosszított kabátja ugyan csak fekete ahogyan csizmája is, ezt egy sötétkék és fehér sállal köti meg hogy mégis legyen benne valami keleti megjelenés is. Haja mikor egyenruhában van sokszor tűnhet rövidnek, ám ez csak egyfajta illúziókeltés, ugyanis sosem szabadulna meg hosszú hajától.

## Jellem

* Hideg, nehezen nyílik meg másoknak. Nem az a barátkozós fajta. Nem mutatja ki amit érez vagy gondol.
* Nyugodt, csendes természetű. Csak akkor beszél, ha kérdezik vagy érdemesnek látja megszólalni. Lojális.
* Ritka részéről a parancsmegtagadás, ha mégis megteszi annak nyomós oka van.
* A gyengébbik nemmel szemben félénk és zárkózott. Ritkán mosolyog. Ezek ellenére figyelmes és maga elé helyezi mások biztonságát.
* Ő az a magában szenvedős típus. Nem vágyik az emberek sajnálatára, és ő is nehezen sajnál vagy szán meg másokat. Mindennek ellenére ő az a másokat kibékítő és összehangoló személyiség.
* Nem hátrál meg egy nehéz feladattól sem. Mestere még a kifogások gyártásának és mások félrevezetésének is.

## Történet

Yamaguchi Hajime néven látta meg a napvilágot Musashi-tartományban, Edo-ban 1844. Február 18.-án. Apja, Yamaguchi Yusuke egy ashigaru (gyalogos katona) volt az Akashi-klán szolgálatában, majd Edo-ba költözve, gokenin rangot (egy alacsony rang a Tokugawa-sógunok szolgálatában) vásárolt magának. Édesanyja, Masu egy Kawagoe-beli farmer lánya. Van két tetvére.

Bátyjával, Hiroaki-val, nővérével, Katsu-val valamint szüleivel élt együtt 18 éves koráig mikor is kihívta egy férfi párbajra és ő megnyerte. A párbaj kimenetele az lett hogy megölt egy hatamoto-t (sóguni vazallust), Koishikawa Sekiguchi-t. Ekkor elhagyta Edo-t, és felvette a Saitou vezetéknevet, bár a pontos okát senkinek sem árulta el. Mielőtt elhagyta volt a családi házat apja adott neki egy levelet, egy névvel és egy címmel így Kyoto-ban kötött ki. Itt élt apja egyik régi barátja vagy inkább adósa, Yoshida Katsumi, aki most törleszthetett, így befogadva őt kenjutsu dojo-jába és megtanította neki a Shotoku Taishi-ryu stílust. Míg a dojo-ban tartózkodott oktató asszisztensként munkálkodott.

Talán úgy egy évvel később találkozott Kondou Isao-val valamint tanítványaival és belépett a dojo-ba. Mikor Kondou megalapította a Roshigumi-t ő is csatlakozott és segített annak megalapításában és szervezésében. A hasonló korú Okita Sougo-val és Toudou Heisuke-val együtt, hárman voltak a legfiatalabbak Kondou csoportjában, és a legtehetségesebb kardforgatók közt is számon tartották őket, már akkor is. Bár minden tanonccal jó viszonyt ápolt talán Sougo az akivel a legközelebb álltak és állnak egymáshoz, míg későbbi felettesét, Hijikata Toshiro-t feltétel nélkül tisztelte már a dojo-ba kerülésekor.

Mikor a Roshigumiból Shinsengumi lett akkor is velük tartott. A Shinsengumi-ban elfoglalt pozíciója szerint, fukuchou jokin ( parancsnokhelyettes asszisztens). A kenjutsu oktatása szintén feladatai közé tartozik, ő foglalkozik az újonnan bekerültek képzésével, tehetségük felmérésével és az esetleges kémek kiszűrésével. Egy időben szárnyra kapott a pletyka, miszerint ő maga is kém. Ezt valószínűleg az Aizu-beli kapcsolatainak titulálták, de sosem volt valós, vagy kézzel fogható bizonyíték erre az állításra.

## Képességek

### Harcművészet

* Shōtoku Taishi-ryū kenjutsu
* Iaijutsu: a harcban használt kardrántó technika. Nem egy agresszív fajta, mert legfőképpen az ellentámadáson van a hangsúly. Agresszíven is lehet használni, ha az ellenfélt lesből akarjuk támadni.
* Mugai-ryū kenjutsu:  jellemzője a rövid, pontos mozgás.
* Sekiguchi-ryū jujutsu:  több száz év alatt kifejlődött japán harcművészet. Megtalálható benne az ütés, a rúgás, az eszközök használata, de fő jellemzői az összekapaszkodós küzdelem, a dobások, a földharc, a feszítések, fojtások.

### Kardja

* Kardjának neve Kijinmaru Kunishige. A kard nevében a „Kijinmaru” egy démonra utal. A pengét még egy Kunishige nevű kardkovács készítette a Tenva-korban, az 1680-as években.